Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2004 M. LAPKRIČIO 15 D. NUTARIMO NR. 1443 ,,DĖL VALSTYBINĖS ŽEMĖS SKLYPŲ PARDAVIMO IR NUOMOS MĖGĖJŲ SODO TERITORIJOJE“ PAKEITIMO

2014 m. d. Nr.

Vilnius

Lietuvos Respublikos Vyriausybė n u t a r i a:

1. Pakeisti Lietuvos Respublikos Vyriausybės 2004 m. lapkričio 15 d. nutarimą Nr. 1443 ,,Dėl valstybinės žemės sklypų pardavimo ir nuomos mėgėjų sodo teritorijoje“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos žemės reformos įstatymo 8 straipsnio 7 dalimi ir 9 straipsnio 5 dalimi bei Lietuvos Respublikos žemės įstatymo 9 straipsnio 9 dalimi ir 10 straipsnio 5 dalies 2 punktu, Lietuvos Respublikos Vyriausybė nutaria:“.

1.2. Pakeisti 2.2 papunktį ir jį išdėstyti taip:

„2.2. Mėgėjų sodo teritorijoje naudojami valstybinės žemės sklypai parduodami ir išnuomojami pagal sodo suplanavimo projektą, parengtą ir patvirtintą iki Lietuvos Respublikos teritorijų planavimo įstatymo įsigaliojimo dienos – 1996 m. sausio 1 dienos.

Mėgėjų sodo teritorijos valstybinės žemės plotai, pagal sodo suplanavimo projektą nesuformuoti atskirais valstybinės žemės sklypais, projektuojami pagal mėgėjų sodo teritorijos ar jos dalies žemės sklypų formavimo ir pertvarkymo projektą (toliau – žemėtvarkos projektas).

Žemėtvarkos projektų rengimą kaimo gyvenamųjų vietovių, išskyrus miestelius, teritorijose organizuoja Nacionalinė žemės tarnyba, o miestų ir miestelių teritorijose – savivaldybės administracijos direktorius. Pagal patvirtintus žemėtvarkos projektus rengiamų žemės sklypų planų su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje (toliau – žemės sklypo planas) rengimo organizatorius yra asmuo, pageidaujantis pirkti ar išsinuomoti valstybinės žemės sklypą, išskyrus atvejus, kai valstybinės žemės sklypas parduodamas aukcione.

Žemės sklypo plano ir žemėtvarkos projekto rengimo išlaidos apmokamos valstybinės žemės sklypo pirkėjo arba nuomininko lėšomis. Žemėtvarkos projekto rengimo išlaidos turi būti apmokėtos iki valstybinės žemės pirkimo–pardavimo arba valstybinės žemės nuomos sutarties pasirašymo.

Valstybinės žemės sklypų pirkėjai moka už suformuoto valstybinės žemės sklypo ir Nacionalinės žemės tarnybos patikėjimo teisės į šį žemės sklypą įregistravimą Nekilnojamojo turto registre. Pirkėjo sumokėta suma mažinama valstybinės žemės pirkimo–pardavimo sutartyje nurodyta valstybinės žemės sklypo kaina.

Už išsimokėtinai parduoto valstybinės žemės sklypo priverstinės hipotekos įregistravimą Lietuvos Respublikos hipotekos registre moka pirkėjas.“

1.3. Pakeisti 2.3 papunkčio pirmąją pastraipą ir ją išdėstyti taip:

„2.3. Žemėtvarkos projektas rengiamas žemės ūkio ministro ir aplinkos ministro 2004 m. spalio 4 d. įsakymo Nr. 3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“ nustatyta tvarka.“

1.4. Pakeisti 2.7 papunktį ir jį išdėstyti taip:

„2.7. Žemėtvarkos projekto ir žemės sklypo plano parengimo, jeigu valstybinės žemės sklypas parduodamas aukciono būdu, išlaidos kompensuojamos žemėtvarkos projekto ir žemės sklypo plano rengimo organizatoriui.“

1.5. Pakeisti 2.8 papunktį ir jį išdėstyti taip:

„2.8. Aukcionų organizavimo išlaidos pervedamos aukciono organizatoriui valstybės įmonei Valstybės žemės fondui.

Valstybinės žemės sklypai mėgėjų sodo teritorijoje aukciono būdu parduodami ar išnuomojami vadovaujantis Lietuvos Respublikos Vyriausybės patvirtintomis Valstybinės žemės sklypų pardavimo ir nuomos aukcionų organizavimo taisyklėmis.“

1.6. Pakeisti nurodytuoju nutarimu patvirtintas Valstybinės žemės sklypų pardavimo ir nuomos mėgėjų sodo teritorijoje taisykles:

1.6.1. Pakeisti 2 punkto ketvirtąją pastraipą ir ją išdėstyti taip:

„Rekreacijai naudojama mėgėjų sodo žemė – gamtines ar kultūrines aplinkos savybes ir sąlygas žmonių visaverčiam fiziniam ir dvasiniam poilsiui organizuoti turinti mėgėjų sodo teritorija, kurios ribos, žemės naudojimo būdas ir rekreacinio naudojimo prioritetas nustatyti teritorijų planavimo dokumentuose ar teisės aktuose.“

1.6.2. Pakeisti 7 punkto pirmąją pastraipą ir ją išdėstyti taip:

„7. Žemėtvarkos projektas, kuriame projektuojamas įsiterpęs valstybinės žemės sklypas, rengiamas gavus sodininkų bendrijos ar kito asmens, pageidaujančio ir turinčio teisę pirkti tokį žemės sklypą, prašymą inicijuoti žemėtvarkos projekto rengimą arba Nacionalinės žemės tarnybos prie Žemės ūkio ministerijos teritorinio padalinio (toliau – teritorinis padalinys), o miestų ir miestelių teritorijose – savivaldybės administracijos direktoriaus (toliau – savivaldybės administracija) iniciatyva. Kartu su prašymu inicijuoti žemėtvarkos projekto rengimą asmuo pateikia prašymą parduoti valstybinės žemės sklypą ir pateikia kitus šių taisyklių 25.2–25.4, 25.7 papunkčiuose (kai prašymą parduoti valstybinės žemės sklypą pateikia sodininkų bendrijų nariai, kiti Lietuvos Respublikos ir užsienio fiziniai ir juridiniai asmenys bei kitos užsienio organizacijos) arba šių taisyklių 27.4 papunktyje (kai prašymą parduoti valstybinės žemės sklypą pateikia sodininkų bendrija) nurodytus dokumentus.“

1.6.3. Pakeisti 9 punktą ir jį išdėstyti taip:

„9. Teritorinis padalinys ar savivaldybės administracija, gavę asmens prašymą inicijuoti žemėtvarkos projekto, kuriame būtų projektuojamas įsiterpęs valstybinės žemės sklypas, rengimą, ne vėliau kaip per 20 darbo dienų nuo tokio prašymo gavimo jį išnagrinėja ir nustatęs, kad asmuo turi teisę įsigyti šį įsiterpusį valstybinės žemės sklypą ir kad žemėtvarkos projektas, kuriame būtų projektuojamas prašomas įsigyti įsiterpęs valstybinės žemės sklypas, gali būti rengiamas, kreipiasi į sodininkų bendriją, praneša apie rengiamą žemėtvarkos projektą ir siūlo per 30 dienų nuo teritorinio padalinio kreipimosi, jeigu šis įsiterpęs valstybinės žemės sklypas reikalingas sodininkų bendrijai bendrojo naudojimo statiniams statyti ar rekreacijai, pateikti prašymą parduoti žemės sklypą ir pateikti šių taisyklių 27.4 papunktyje nurodytą dokumentą. Jeigu sodininkų bendrija per nustatytą terminą pateikia prašymą parduoti žemės sklypą ir pateikia reikiamus dokumentus, teritorinis padalinys per 10 dienų nuo sodininkų bendrijos prašymo parduoti žemės sklypą ir reikiamų dokumentų gavimo praneša asmeniui, pateikusiam prašymą inicijuoti žemėtvarkos projekto, kuriame būtų projektuojamas įsiterpęs valstybinės žemės sklypas, rengimą, kad jo prašymas parduoti žemės sklypą nebus tenkinamas, nes šis įsiterpęs valstybinės žemės sklypas reikalingas sodininkų bendrijai bendrojo naudojimo statiniams statyti ar rekreacijai.“

1.6.4. Pakeisti 10 punktą ir jį išdėstyti taip:

„10. Jeigu sodininkų bendrija per teritorinio padalinio ar savivaldybės administracijos nustatytą terminą prašymo parduoti žemės sklypą ir visų reikiamų dokumentų nepateikia arba pateikia atsisakymą pirkti įsiterpusį valstybinės žemės sklypą, teritorinis padalinys ar savivaldybės administracija per 5 darbo dienas nuo nustatyto termino pateikti prašymą parduoti žemės sklypą pabaigos arba nuo atsisakymo pirkti įsiterpusį valstybinės žemės sklypą gavimo raštu (registruotu laišku arba pasirašytinai) praneša asmeniui, pateikusiam prašymą inicijuoti žemėtvarkos projekto rengimą, ir kitiems asmenims, pagal šias taisykles turintiems teisę be aukciono įsigyti projektuojamą įsiterpusį valstybinės žemės sklypą, apie teritorinio padalinio ar savivaldybės administracijos priimtą sprendimą organizuoti žemėtvarkos projekto, kuriame būtų projektuojamas įsiterpęs valstybinės žemės sklypas, rengimą. Pranešime nurodoma, kad asmuo per 30 dienų nuo pranešimo išsiuntimo gali pateikti prašymą parduoti žemės sklypą, taip pat nurodoma, kokius dokumentus asmuo, pageidaujantis įsigyti įsiterpusį valstybinės žemės sklypą, turi pateikti (šių taisyklių 25.2–25.4, 25.7 papunkčiuose).“

1.6.5. Pakeisti 11 punktą ir jį išdėstyti taip:

„11. Jeigu žemėtvarkos projekto, kuriame projektuojamas įsiterpęs valstybinės žemės sklypas, rengimas inicijuojamas asmens prašymu ir nustatoma, jog asmuo, pateikęs prašymą inicijuoti žemėtvarkos projekto rengimą, neturi teisės be aukciono pirkti šio įsiterpusio valstybinės žemės sklypo, o kiti besiribojančių žemės sklypų savininkai teritorinio padalinio ar savivaldybės administracijos nustatytu terminu prašymų parduoti žemės sklypą nepateikia, teritorinis padalinys ar savivaldybės administracija per 5 darbo dienas nuo nustatyto kreipimosi termino pateikti prašymą parduoti žemės sklypą be aukciono pabaigos priima sprendimą neorganizuoti žemėtvarkos projekto rengimo.“

1.6.6. Pakeisti 12 punktą ir jį išdėstyti taip:

„12. Jeigu žemėtvarkos projektas, kuriame projektuojamas įsiterpęs valstybinės žemės sklypas, parengiamas nesant asmens prašymo parduoti žemės sklypą teritorinio padalinio ar savivaldybės administracijos iniciatyva, teritorinis padalinys ar savivaldybės administracija, patvirtinę žemėtvarkos projektą, raštu (registruotu laišku arba pasirašytinai) praneša sodininkų bendrijai apie jos teisę per 30 dienų nuo teritorinio padalinio ar savivaldybės administracijos pranešimo įteikimo arba pasirašytinio pranešimo dienos pateikti prašymą parduoti žemės sklypą ir pateikti šių taisyklių 27.4 papunktyje nurodytą dokumentą, jeigu šis įsiterpęs valstybinės žemės sklypas reikalingas sodininkų bendrijai bendrojo naudojimo statiniams statyti ar rekreacijai.“

1.6.7. Pakeisti 13 punktą ir jį išdėstyti taip:

„13. Jeigu sodininkų bendrija per teritorinio padalinio ar savivaldybės administracijos nustatytą terminą prašymo parduoti žemės sklypą ir visų reikiamų dokumentų nepateikia arba pateikia atsisakymą pirkti įsiterpusį valstybinės žemės sklypą, teritorinis padalinys ar savivaldybės administracija apie parduodamą įsiterpusį valstybinės žemės sklypą per 5 darbo dienas nuo nustatyto termino pateikti prašymą parduoti žemės sklypą pabaigos arba nuo atsisakymo pirkti įsiterpusį valstybinės žemės sklypą gavimo dienos raštu (registruotu laišku arba pasirašytinai) praneša besiribojančių žemės sklypų savininkams. Pranešime nurodoma, kad asmuo per 30 dienų nuo pranešimo įteikimo arba pasirašytinio pranešimo dienos gali pateikti prašymą parduoti žemės sklypą, taip pat nurodoma, kokius dokumentus asmuo, pageidaujantis įsigyti įsiterpusį valstybinės žemės sklypą be aukciono, turi pateikti (šių taisyklių 25.2–25.4, 25.7 papunkčiuose).“

1.6.8. Pakeisti 14 punktą ir jį išdėstyti taip:

„14. Jeigu per 30 dienų nuo teritorinio padalinio ar savivaldybės administracijos pranešimų įteikimo arba pasirašytinio pranešimo dienos nepateikiama prašymų parduoti žemės sklypą, teritorinis padalinys per 5 darbo dienas nuo nustatyto kreipimosi termino pirkti šį įsiterpusį valstybinės žemės sklypą be aukciono pabaigos, o jeigu teritorinis padalinys ar savivaldybės administracija priima sprendimą organizuoti žemėtvarkos projekto rengimą šių taisyklių 11 punkte nustatytu atveju, – per 5 darbo dienas nuo įsiterpusio valstybinės žemės sklypo suformavimo kreipiasi į valstybės įmonę Valstybės žemės fondą (toliau – Valstybės žemės fondas), prašydamas organizuoti šio įsiterpusio valstybinės žemės sklypo pardavimą uždarajame aukcione.“

1.6.9. Pripažinti netekusiais galios 15–19 punktus.

1.6.10. Pakeisti 22 punktą ir jį išdėstyti taip:

„22. Jeigu asmenys už perkamą valstybinės žemės sklypą pageidauja atsiskaityti iš karto, sprendime dėl valstybinės žemės sklypo pardavimo nustatytą valstybinės žemės sklypo pardavimo sumą jie sumoka į nurodytą finansų įstaigos (skyriaus, filialo) sąskaitą.“

1.6.11. Pakeisti 23 punktą ir jį išdėstyti taip:

„23. Jeigu asmenys valstybinės žemės sklypą perka išsimokėtinai, ne mažiau kaip 10 procentų nustatytos valstybinės žemės sklypo kainos jie turi sumokėti iš karto, o kitą sumą – dalimis, valstybinės žemės pirkimo–pardavimo sutartyje nustatytais terminais.

Asmenims, skolingiems valstybinės žemės pardavėjui už anksčiau išsimokėtinai įgytus valstybinės žemės sklypus – nustatytu terminu nesumokėjusiems nustatytos sumos, sumokėjusiems ne visą sumą ar kitaip pažeidusiems šiame punkte nustatytą atsiskaitymo su valstybe tvarką, kiti pageidaujami pirkti valstybinės žemės sklypai išsimokėtinai neparduodami, kol nepašalinami pažeidimai.“

1.6.12. Pakeisti 26 punktą ir jį išdėstyti taip:

„26. Parduodamo valstybinės žemės sklypo planas parengiamas pagal Lietuvos Respublikos nekilnojamojo turto kadastro nuostatus, patvirtintus Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“.

Aukcione parduodamų valstybinės žemės sklypų planų rengimą organizuoja žemėtvarkos projekto rengimo organizatorius.“

1.6.13. Pakeisti 31.7 papunktį ir jį išdėstyti taip:

„31.7. pagrindinė valstybinės žemės sklypo naudojimo paskirtis, valstybinės žemės sklypo naudojimo būdas;“.

1.6.14. Pakeisti 33 punkto pirmąją pastraipą ir ją išdėstyti taip:

,,33. Teritorinis padalinys parengtą valstybinės žemės pirkimo–pardavimo sutarties projektą, jeigu valstybinės žemės sklypas parduodamas be aukciono, derina su pirkėju. Šis raštu patvirtina, kad sutinka su valstybinės žemės pirkimo–pardavimo sutarties projekte išdėstytomis valstybinės žemės sklypo pirkimo sąlygomis.“

1.6.15. Pakeisti 35 punktą ir jį išdėstyti taip:

,,35. Teritorinis padalinys, priėmęs sprendimą parduoti valstybinės žemės sklypą (kai valstybinės žemės sklypas parduodamas be aukciono) arba gavęs iš Valstybės žemės fondo valstybinės žemės pirkimo–pardavimo sutarties projektą (kai valstybinės žemės sklypas parduotas aukcione), ne vėliau kaip per 5 darbo dienas įteikia pirkėjui pranešimą (pasirašytinai arba registruotu laišku su įteikimu), kuriame nurodo valstybinės žemės pirkimo–pardavimo sutarties pasirašymo vietą ir laiką. Kai valstybinės žemės sklypas parduodamas be aukciono, kartu nurodoma, kad pirkėjas turi sumokėti sumą, apskaičiuotą iš sprendime parduoti valstybinės žemės sklypą nurodytos valstybinės žemės sklypo kainos atėmus sumą, pirkėjo sumokėtą už valstybinės žemės sklypo ir Nacionalinės žemės tarnybos patikėjimo teisės įregistravimą Nekilnojamojo turto registre, taip pat nurodomas sąskaitos numeris, o kai valstybinės žemės sklypas parduotas aukcione – visos šiame nutarime numatytos išlaidos, kurias privalo sumokėti pirkėjas iki valstybinės žemės pirkimo–pardavimo sutarties pasirašymo. Jeigu valstybinės žemės sklypo pardavėjas nustato, kad vykdant žemės sklypo pirkimo–pardavimo aukcioną arba rengiant aukcione parduotos valstybinės žemės pirkimo–pardavimo sutarties projektą pažeisti įstatymų, kitų teisės aktų reikalavimai, jis valstybinės žemės pirkimo–pardavimo sutarties projektą nedelsdamas grąžina Valstybės žemės fondui, nurodęs atsisakymo pasirašyti valstybinės žemės pirkimo–pardavimo sutartį priežastis. Valstybės žemės fondas ne vėliau kaip per 5 darbo dienas nuo projekto gavimo dienos jį patikslina ir pakartotinai išsiunčia valstybinės žemės pardavėjui.

Pirkėjas, sumokėjęs nurodytą valstybinės žemės sklypo pardavimo sumą (arba jos dalį, jeigu valstybinės žemės sklypas perkamas išsimokėtinai) ir už žemėtvarkos projekto ir žemės sklypo plano parengimą, jeigu valstybinės žemės sklypas parduotas aukcione, su tai patvirtinančiu dokumentu teritorinio padalinio pranešime nurodytu ar kitu sutartu laiku atvyksta į šiame pranešime nurodytą vietą pasirašyti valstybinės žemės pirkimo–pardavimo sutarties.

Valstybinės žemės pirkimo–pardavimo sutartis pasirašoma teritorinio padalinio pranešime nurodytu ar kitu sutartu laiku.“

1.6.16. Pakeisti 49.5 papunktį ir jį išdėstyti taip:

„49.5. pagrindinė valstybinės žemės sklypo naudojimo paskirtis, valstybinės žemės sklypo naudojimo būdas;“.

1.7. Pakeisti nurodytųjų taisyklių 1 priedą:

1.7.1. Pakeisti 2.2 papunktį ir jį išdėstyti taip:

„2.2. pagrindinė žemės naudojimo paskirtis, žemės naudojimo būdas _____________________________________________________________________________;“.

1.7.2. Pakeisti 6 punktą ir jį išdėstyti taip:

„6. Pirkėjas įsipareigoja įsigytą nuosavybėn žemės sklypą naudoti pagal šios sutarties 2.2 punkte nurodytą pagrindinę žemės naudojimo paskirtį, būdą, laikytis 2.3 papunktyje nurodytų specialiųjų žemės ir miško naudojimo sąlygų, 2.4 papunktyje nustatytų žemės servitutų, 2.5 papunktyje nurodytų kitų sąlygų ir apribojimų.“

1.8. Pakeisti nurodytųjų taisyklių 3 priedo 3 punktą ir jį išdėstyti taip:

„3. Išnuomojamo žemės sklypo pagrindinė naudojimo paskirtis, žemės naudojimo būdas _____________________________________________________________________________.“

2. Nustatyti, kad:

2.1. valstybinės žemės sklypų pardavimo ir nuomos mėgėjų sodo teritorijoje aukcionai, paskelbti iki šio nutarimo įsigaliojimo dienos, baigiami vadovaujantis iki šio nutarimo įsigaliojimo galiojusia tvarka;

2.2. iki 2014 m. sausio 1 d. patvirtinti teritorijų planavimo dokumentai taikomi, o pradėti rengti teritorijų planavimo dokumentai, dėl kurių rengimo kreiptasi su prašymu išduoti planavimo sąlygas, gali būti baigiami rengti, derinami, tikrinami ir tvirtinami Lietuvos Respublikos teritorijų planavimo įstatymo pakeitimo įstatymo (2013 m. birželio 27 d. įstatymo Nr. XII-407 redakcija) 3 straipsnyje nustatyta tvarka.

Ministras Pirmininkas

Žemės ūkio ministras